SPRÁVA ZO ZAHRANIČNEJ PRACOVNEJ CESTY č.
Č. 60/2016
1.  Účastník ZPC:
Veronika, Hanzelová, Ing., Národné kontaktné body, CVTI SR Lamačská cesta 8/A, 811 04 Bratislava, Národný kontaktný bod Inteligentná, ekologická a integrovaná doprava, AJ
2.  Zahraničná pracovná cesta: 
Poľsko, Varšava, 19.-21.4.2016, Instytut Maszyn Matematycznych, Warsaw, Krzywickiego 34, náklady hradené z rozpočtu projektu ETNA 2020
Priebeh cesty: prekročenie slovensko- rakúskych hraníc 19.4. o 10:45
	           prekročenie rakúsko- slovenských hraníc 21.4. o 23:05
3.  Rámcový program pobytu:
20.4. 10:00 – 17:00 1st ETNA2020 Forum 
21.4. 10:00 – 15:30 Brokerage event and matchmaking organisation
4.  Stručný priebeh rokovaní, resp.  študijného pobytu:
Agenda: 1st ETNA2020 Forum 
1.	EC statistics on 2015 -2016 calls for proposals
2.	Integration of the Socio-economic Sciences and Humanities in the Societal Challenge 4th Smart, green and integrated transport.
3.	Pre-proposal check for transport calls: brainstorming. The best practice of IDEALIST network.
4.	ETNA2020 general overview
5.	Funding map database
6.	Partner search service: an integrated new system
7.	OPEN CALL for twinning measures
8.	Benchmarking exercise: self-assessment of NCPs training needs. Trainings/webinars calendar
9.	EEN-ETNA2020 calendar
10.	Expectations from NCPs: open discussion

Dňa 20. apríla sa uskutočnilo 1. fórum v rámci projektu ETNA 2020. V rámci fóra sa prezentovali bližšie výsledky z výziev v oblasti doprava. V prípade špecifickejších otázok môžeme kontaktovať prednášajúceho Krastia Preslavskeho z INEA, ktorý ma na starosti štatistiky. Kontakt na neho nám poskytne koordinátorka projektu.
V ďalšej sekcii sa predviedlo, akým spôsobom sa majú zakomponovať prvky spoločenských a humanitných vied do výskumu v oblasti dopravy. Predstavil sa zoznam projektov, v ktorých sa vyžaduje aj výskum v týchto oblastiach a akým spôsobom to bude zohľadnené pri hodnotení projektov.
V ďalšej časti sa diskutovala možnosť rozšírenia aktivít ETNA 2020 o predkontrolu návrhu hodnotiteľom v rámci workshopu. Zástupca projektu IDEAL-IST prezentoval ich fungujúce praktiky.
Ďalej sa predstavili funkcie webového portálu a ich plánované rozšírenia v rámci projektu určené pre klientov NCP, najmä Partner Search a Funding map database. V rámci aktivít určených pre samotných NCP a budovanie ich zručností boli predstavené twinningové a benchmarkingové aktivity projektu. 
Pomedzi jednotlivé diskusie prebiehala živá diskusia k jednotlivým úlohám projektu. Došlo k stretnutiu skupiny pre Task 4.1, kde je CVTI SR zodpovedným vykonávateľom. Bol dohodnutý ďalší pracovný postup a časový harmonogram, ako aj technické náležitosti pri vytváraní samotných letákov.
Nasledujúci deň sa konal brokerage event a matchmaking v rámci Transport Research Arena konferencie. CVTI SR sa zúčastnilo v súlade  s dohodnutou pracovnou náplňou projektu ako task supporter pre T3.3. Popri organizovaní brokerage eventu sa uskutočnilo viacero stretnutí s potenciálnymi klientmi ako aj účasť na konferenčných aktivitách. Zo SR sa zúčastnila Žilinská univerzita.
Ďalšie stretnutie projektových partnerov ETNA 2020 sa uskutoční v Tel Avive, Izrael, v júni tohto roku. Presný dátum ako aj agenda budú spresnené budúci týždeň. Účasť CVTI SR sa očakáva. 
5.  Odporúčané závery:
Dokončiť aktivity v rámci úlohy 4.1 v dohodnutom časovom rámci, pripraviť podklady na nasledujúcu cestu. Informovať klientov o možnostiach ETNY 2020 pri príprave projektu. Účasť na projektovom stretnutí v Tel Avive.
6.   Prehľad prinesenej dokumentácie a miesto jej uloženia
Prezentácie sú dostupné na fóre projektu ETNA 2020. 
7.   Osobitne vyhodnotený očakávaný prínos ZPC
Oboznámenie sa s výsledkami hodnotenia výziev a so súvisiacimi informáciami. 
8.    Spôsob zverejnenia výsledkov ZPC, prenos získaných informácií
Súhlasím zo zverejnením správy zo ZPC na webovej stránke.
Súhlasím so zverejnením správy na internete

Správu vypracoval: Ing. Veronika Hanzelová		                  ......................................
Dátum: 25.4.2016
								
Správu schválil:  prof. RNDr. Ján TURŇA, CSc., generálny riaditeľ  ......................................